

**Tiszaalpári Árpád Fejedelem Általános Iskola**

**Járványügyi protokoll**

**2021 / 2022- es tanév**

**Érvényes:**

**Visszavonásig vagy az új protokoll megjelenéséig**


**„ Normál” tanítás esetében érvényes járványügyi protokoll**

( A hibrid vagy online tanítás esetére külön protokoll készül.)

1. **Felkészülés a tanévkezdésre:**

* Minden köznevelési intézményben alapos, mindenre kiterjedő fertőtlenítő takarítást kell elvégezni. Az intézmények vezetői ellenőrzik a takarítások végrehajtását.
* Az intézmények bejáratánál vírusölő hatású kézfertőtlenítőt kell biztosítani, annak használatára fel kell hívni a figyelmet. Az intézménybe érkezéskor, étkezések előtt és után minden belépőnek kötelező a kézfertőtlenítés. (a gyerekek, tanulók esetében étkezések előtt inkább javasolt a szappanos kézmosás).
* A szociális helységekben biztosítani kell a szappanos kézmosási lehetőséget, melyet lehetőség szerint vírusölő hatású kézfertőtlenítési lehetőséggel kell kiegészíteni. Kéztörlésre papírtörlők használunk.
* Kiemelt figyelmet kell fordítani az alapvető higiénés szabályok betartása. Az egyes tevékenységeket megelőzően és azokat követően szappanos kézmosással vagy alkoholos kézfertőtlenítéssel kell biztosítani a személyes tisztaságot.
* A személyi higiéné alapvető szabályairól a gyermekek, tanulók az adott korosztálynak megfelelő szintű tájékoztatást az első tanítási napon megkapják, osztályfőnöki órákon.
* A gyermekeknek meg kell tanítani az úgynevezett köhögési etikettet: papírzsebkendő használata köhögéskor, tüsszentéskor, majd a használt zsebkendő szemetes kukába dobása és alapos kézmosás, esetleg kézfertőtlenítés.
* **A nevelési-oktatási intézményeket kizárólag egészséges, tüneteket nem mutató gyermek, tanuló látogathatja**. A szülők, ha gyermeküknél tüneteket észlelnek, a NNK aktuális eljárásrendje alapján gondoskodjanak orvosi vizsgálatról. A szülő köteles az iskolát értesíteni, ha a gyermeknél vagy a családban koronavírus-gyanú vagy igazolt fertőzés van.
* **Ha a gyermek allergiás vagy egyéb krónikus betegségben szenved, arról szakorvosi igazolást kell bemutatni az osztályfőnöknek.**
* Minden betegség lefolyását követően is csak egészségesen, az orvosi igazolás azonnali bemutatásával térhet vissza az iskolába. Az oktatási intézmény nem kérhet hiányzás igazolása céljából: egyéb orvosi zárójelentést, szakorvosi leletet, COVID -19 teszt eredményt, vagy más GDPR – érzékeny személyes egészségügyi adatot tartalmazó dokumentumot.
* **2021. 09.01-től a testhőmérséklet ellenőrzés nem kötelező, de iskolánk biztosítja a bejáratnál ennek a lehetőségét.**

1. **Reggeli érkezés, ügyeletes nevelők feladatait a Házirend melléklete tartalmazza.**
2. **Akinél hőemelkedés (37,5-től) vagy egyéb tünet észlelhető**, azt a portáshoz kell küldeni, aki értesíti a szülőt az osztályfőnök által leadott telefonszámon. A szülő vagy a szülő által írásban megnevezett személy mielőbb (lehetőleg egy órán belül) köteles a gyermekért jelentkezni a portán. Amennyiben hazaküldés történik az intézményből **„Hazaadási igazolással”** kell ellátni a tanulót, amelyen szerepel a hazaküldés dátuma és oka.



1. **Az oktatás menete: Az osztálytermekben lehetőség szerint gondoskodni kell** a tanulók lazább elhelyezéséről, adott esetben nagyobb termek vagy egyéb rendelkezésre álló helyiségek bevonásával. A tanítási órákon, foglalkozásokon a maszk viselése lehetséges, de nem kötelező. A tanulók szellősebb elhelyezése céljából, amennyiben lehetséges, az oktatáshoz-neveléshez nem szükséges tárgyakat, bútorokat javasolt a tantermen kívül vagy zárt szekrényben elhelyezni.
2. **Csengetési rend, a szünetek rendje: a Házirend melléklete tartalmazza.**
3. **A folyosók és wc-k, mosdók szellőztetése, tisztán tartása:**

A mosdók, wc-k fertőtlenítése, lemosása, a papírtörlők és fertőtlenítő szappanok feltöltése kilincsek naponta többszöri áttörlése a technikai dolgozók feladata. A tantermek alapos szellőztetése naponta többször is javasolt.

**A levegőzés alapelvei:** Az udvaron minden osztály a számára kijelölt területen tartózkodik, így biztosítjuk, hogy a tanulók ne keveredjenek, és megfelelő mennyiségű időt töltsenek a levegőn.

1. **Az osztálykirándulások, tanulmányi kirándulások:**

A külföldre tervezett kirándulásokat elnapoljuk a tavaszi, nyári időszakra. Kirándulások esetén a belföldi kirándulás javasolt.

Jelen protokoll visszavonásig vagy az új protokoll megjelenéséig érvényes.

Tiszaalpár, 2021.09.01.

\_\_\_\_\_\_\_\_\_\_\_\_\_\_\_\_\_\_\_\_\_

Mayer Tamásné

igazgató